কেরিয়ারের শুরুতে যেভাবে দর্শকের নজর কাড়লেও, পরের দিকে সেই অর্থে নিজেকে তুলে ধরতে পারেননি। মাঝে বেশ কয়েকটি ছবিতে পার্শ্বচরিত্র এবং ক্যামিও চরিত্রে অভিনয় করলেও সেই অর্থে মেইন স্ট্রিম বাণিজ্যিক ছবিতে নিজেকে প্রতিষ্ঠিত করতে পারেননি। তিনি আমিশা পটেল।
আরও পড়ুন
অমিশা পটেল নিজের স্নানের ফোটো শেয়ার করলেন সোশ্যাল মিডিয়ায়!
বিশ্বের দরবারে ভারতের মুখ উজ্জ্বল করবেন কি ডিম্পল?
চলচ্চিত্রে দেখা না গেলেও, মাঝে মাঝেই সোশ্যাল মিডিয়ায় নানারকম কাণ্ড-কারখানা করতে দেখা গিয়েছে আমিশাকে। কখনও নিজের স্নানের ছবি সোশ্যাল মিডিয়ায় দিয়ে কখনও আবার কোনও অভিনেত্রীর সম্পর্কে আলটপকা মন্তব্য করে স্পট লাইটে এসেছেন। কিন্তু এসব করে সাময়িকভাবে আলোচনায় উঠে এলেও লাভ কিছুই হয়নি। আর এবার তাই আবারও বড় পর্দায় নিজের কামব্যাক করতে চলেছেন আইটেম সং-এর মাধ্যমে। সূত্রের খবর অনুসারে, ‘আকাতাই’ নামে একটি তেলুগু ছবিতে একটি হট আইটেম সং-এ নাচতে দেখা যাবে তাঁকে। শোনা যাচ্ছে, এই গানে একটি অসাধারণ গ্ল্যামারাস লুক-এ দেখা যাবে তাঁকে। এর মধ্যে বেশ কয়েকটি বলিউড ছবিতে অভিনয় করার কথা হলেও তা নিয়ে জল বেশি দুর গড়ায়নি। তবে আপাতত পাওয়া খবর অনুসারে, আমিশা নাকি পাকাপাকিভাবে দক্ষিণী ছবিতেই অভিনয় করবেন। এখন দেখার সেখানে তিনি কতখানি ধুম মচাতে পারেন।